ผมเดินเข้ามาร้านนี้ เพราะอยากหากาแฟร้อนๆดื่มสักแก้ว มองซ้ายมองขวาเอาร้านนี้แล้วกัน ยืนนึกว่าร้านนี้ยังไม่เคยเข้าเลย เดินมาถึงหน้าประตูจะน้องหมามานอนต้อนรับหน้าประตูเลย อันนี้เดาเอาสงสัยของเจ้าของร้านป่าว? กลับมาเรื่องกาแฟดีกว่าครับ เจ้าของร้านน่ารักมาก อัธยาศัยดีและอธิบายรูปแบบการชงกาแฟของที่ร้านละเอียดและเข้าใจเลย เพื่อแนะนำและให้ลูกค้าลองตัดสินใจดูว่าอยากดื่มอะไร ผมเองชอบดื่มกาแฟดำ ทางร้านมี3ตัวที่แนะนำ Americano, Long Black, Lungo ผมส่ง Long Black เพราะอยากได้กาแฟที่เข้มๆหน่อย กาแฟร้อนรสกลมกล่อมดีครับและกลิ่นกาแฟเบาๆที่หอมเข้าจมูกดีเลย ลองมาแวะร้านนี้กันนะครับ